《游金精山》
宋代·赵崇嶓

飞泉洒灵雨，玉田閟青芝。
中有神仙人，宛然姑射姿。
天巧从古今，虚窦开烟霏。
岁深语亦诞，目极神为驰。
我亦泉石人，夙昔梦见之。
登临悟三生，毛发何森縰。
未脱区中缘，玉颜畏磷缁。
仙春醉青桃，萝风吹轻丝。
凡事俱尔尔，居然骇痴儿。
留诗遗仙灵，讵解山中疑。

作者简介：赵崇嶓字汉宗，号白云，南丰人。生于庆元四年（1198），商王元份八世孙。嘉定十六年（1223）进士。授石城令，改淳安。尝上疏极论储嗣未定及中人专横。官至大宗正丞。卒于宝祐四年（1256）以前。有《白云稿》。《宋史·宗室世系表》：商王元份九世孙汝悉长子。诗词兼有。